Inger Christensen

Inger Christensen (16. januar 1935 i Vejle – 2. januar 2009 i København) var en dansk forfatter. Hun var først og fremmest kendt for sin lyrik og betragtes som en af Danmarks mest respekterede digtere. Forfatterskabet spænder meget bredt over eksperimenterende romaner til systemdigtning, essays, oversættelser og meget andet. Ved sin død var hun oversat til over 30 sprog. I forbindelse hermed beklagede den internationale presse, at hun ikke med en Nobelpris havde opnået den hæder hendes værker berettigede hende til.

Gennem sit liv modtog hun adskillige arbejdslegater, rejselegater og produktionspræmier fra Statens Kunstfond. Hun var nomineret til Nordisk Råds litteraturspris to gange, i 1970 for Det, og i 1983 for digtsamlingen Alfabet. Inger Christensen var medlem af Det Danske Akademi fra 1978.

I 2006 blev sonetkransen Sommerfugledalen (1991) optaget i Kulturkanonen.

Virke 
Hun debuterede i 1962 med Lys og fik sit gennembrud med Det i 1969, der betragtes som et af den danske modernismes hovedværker, men samtidig også som en slags farvel til bevægelsen.

Gift igennem 17 år med Poul Borum, med hvem hun fik sønnen Peter Borum.

I 2018 udkom Verden ønsker at se sig selv (digte prosa udkast): et omfattende udvalg af Christensens efterladte værker redigeret af den svenske digter og oversætter Marie Silkeberg og Peter Borum.

Bibliografi 
 Lys (digte), 1962
 Græs (digte), 1963
 Evighedsmaskinen (roman), 1964
 Spejltigeren (radiospil), radiopremiere 1966
 Azorno (roman), 1967
 Klædt på til at overleve (radiospil), radiopremiere 1967
 Det (digte), 1969
 Et uhørt spil (radiospil), radiopremiere 1969
 Intriganterne (skuespil), 1972
 Masser af sne til de trængende får (radiospil), radiopremiere 1973
 En aften på Kgs. Nytorv (radiospil), radiopremiere 1975
 Det malede værelse (roman), 1976
 Brev i april (digte), 1979
 Alfabet (digte), 1981
 Den store ukendte rejse (børnebog), 1981
 Del af labyrinten (essays), 1982
 En vinteraften i Ufa (Skuespil), 1987
 Digt om døden (digte), 1989
 Mikkel og hele menageriet (børnebog), 1990
 Sommerfugledalen (digte), 1991
 Hemmelighedstilstanden (essays), 2000
 Som var mit sind lidt græs der blev fortalt, 2017
 Verden ønsker at se sig selv (digte prosa udkast), 2018

Litterære priser 
 1969 – Kritikerprisen
 1970 – Boghandlernes gyldne Laurbær
 1994 – Det Svenske Akademis Nordiske Pris
 1994 – Der Österreichische Staatspreis für Literatur
 1995 – Preis der Stadt Münster für Europäische Poesie
 1995 – Grand Prix des Biennales Internationales de Poesie
 Statens Kunstfonds livsvarige ydelse
 2001 – Rungstedlund-prisen

Se også 
 Inger Christensen - Cikaderne findes

Noter

Litteratur 
 Iben Holk (red.), Tegnverden – En bog om Inger Christensens forfatterskab, Centrum, 1983. .
 Portrætfilmen Inger Christensen - Cikaderne findes (1989)

Eksterne henvisninger 

 
 
 Nekrolog i New York Times 12/1 2009
 Portrætudsendelse på Sveriges Radio

Digtere fra Danmark
Romanforfattere fra Danmark
Essayister fra Danmark
Dramatikere fra Danmark
Kunstnere på finansloven (afdøde)
Personer med enkeltværker i Kulturkanonen
Kvindelige forfattere i det 20. århundrede
Det Danske Akademi
Personer fra Vejle
Politikere fra DKP
Personer i Kraks Blå Bog (afdøde)
Modtagere af Boghandlernes gyldne Laurbær
Modtagere af Tagea Brandts Rejselegat
Dansksprogede forfattere fra Danmark
Modtagere af Søren Gyldendal-prisen
Danskere nomineret til Nordisk Råds Litteraturpris
Modtagere af Kjeld Abell-prisen
Modtagere af Holbergmedaljen